**ΑΠΟΣΠΑΣΜΑ**

Από το πρακτικό της 8ης/2022 ΣΥΝΕΔΡΙΑΣΗΣ ΔΙΑ ΠΕΡΙΦΟΡΑΣ

της Επιτροπής Ποιότητας Ζωής Δήμου Λεβαδέων

**Αριθμός απόφασης 34**

**Εισήγηση προς το Δημοτικό Συμβούλιο για την προσωρινή μετακίνηση χώρου λειτουργίας λαϊκής αγοράς οδού Γιαννούτσου στη Λιβαδειά.**

Στη Λιβαδειά σήμερα 26 Ιουλίου 2022, ημέρα Τρίτη και ώρα 13.30, συνεδρίασε ΔΙΑ ΠΕΡΙΦΟΡΑΣ η Επιτροπή Ποιότητας Ζωής, μετά την με αριθ. πρωτ.: 12800/21-7-2022 πρόσκληση του Προέδρου της και Δημάρχου Λεβαδέων κ. Ιωάννη Δ. Ταγκαλέγκα, βάσει των διατάξεων:

1) του άρθρου 77 του Ν. 4555/2018, όπως τροποποιήθηκε από το άρθρο 184 του Ν. 4635/2019,

2) Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου»  του Ν.4940/2022 (Α’ 112)

3) Της υπ’ αριθ. 374 εγκύκλιου του Υπ. Εσ. (ΑΔΑ ΨΜΓΓ46ΜΤΛ6-Φ75)

Ο αντιπρόεδρος κήρυξε την έναρξη της συνεδρίασης αφού διαπιστώθηκε ότι υπάρχει νόμιμη απαρτία, επειδή σε σύνολο 9 συμβούλων ήταν παρόντες 9 ήτοι:

**ΠΑΡΟΝΤΕΣ** **ΑΠΟΝΤΕΣ**

1)Ιωάννης Ταγκαλέγκας

2) Πέτρος Αρκουμάνης

3) Ιωάννης Δήμου

4) Ιωάννης Αποστόλου

5) Ιωάννα Νταντούμη

6) Χαράλαμπος Κατής

7) Νικόλαος Τζουβάρας

8) Βρασίδας Γιαννακόπουλος

9) Δημήτριος Τόλιας

Εισηγούμενος το 1ο θέμα της ημερήσιας διάταξης ο Αντιπρόεδρος της Επιτροπής έθεσε υπόψη των μελών της, το υπ αριθ. 10775/24 - 6 - 2022 έγγραφο του Αυτοτελούς Τμήματος Τοπικής Οικονομικής Ανάπτυξης στο οποίο αναφέρονται τα εξής:

*Σύμφωνα με το αρ. πρωτ. 2704/17-2-2022 έγγραφό της η Δ/νση Τεχνικών Υπηρεσιών του Δήμου Λεβαδέων ζητά την προσωρινή μεταφορά και για χρονικό διάστημα τουλάχιστον έξι (6) μηνών της λαϊκής αγοράς που διενεργείται κάθε Σάββατο, κατά μήκος της οδού Γιαννούτσου, στην Κοινότητα Λιβαδειάς, λόγω υλοποίησης του έργου με τίτλο «Ανάδειξη ιστορικού χώρου Αγίας Παρασκευής και οδού πρόσβασης (Γιαννούτσου)».*

*Κατ’ εφαρμογή της παρ.1ιβ του άρθρου 83 του Ν.3852/2010 όπως ισχύει, το συμβούλιο της Κοινότητας (άνω των 300 κατοίκων) προτείνει τους χώρους λειτουργίας των λαϊκών αγορών. Οι αποφάσεις του συμβουλίου της κοινότητας για τις περιπτώσεις αυτές, λαμβάνονται με την απόλυτη πλειοψηφία των μελών του και αποστέλλονται στην επιτροπή ποιότητας ζωής, προκειμένου να διαμορφώσει την εισήγησή της προς το δημοτικό συμβούλιο για την έκδοση των προβλεπόμενων σχετικών τοπικών κανονιστικών αποφάσεων.*

*Η ίδρυση, η κατάργηση,* ***η μετακίνηση*** *και η επέκταση των λαϊκών αγορών γίνεται με απόφαση του φορέα λειτουργίας* ***μετά από την επιλογή του χώρου λειτουργίας*** *τους σύμφωνα με όσα ορίζονται στο άρθρο 25 του Ν. 4849/2021 (ΦΕΚ 207, τ.Α). Η απόφαση αυτή κοινοποιείται στην Περιφέρεια του δήμου εντός των ορίων του οποίου λειτουργεί η λαϊκή αγορά. (*[*άρθρο 27 παρ.1 Ν.4849/21*](https://dimosnet.gr/blog/laws/%ce%ac%cf%81%ce%b8%cf%81%ce%bf-27-%ce%af%ce%b4%cf%81%cf%85%cf%83%ce%b7-%ce%bc%ce%b5%cf%84%ce%b1%ce%ba%ce%af%ce%bd%ce%b7%cf%83%ce%b7-%ce%b5%cf%80%ce%ad%ce%ba%cf%84%ce%b1%cf%83%ce%b7-%ce%ba%ce%b1/)*).*

*Ως προς την επιλογή του χώρου λειτουργίας υπαίθριων οργανωμένων αγορών κατά το άρθρο 25 του Ν. 4849/2021, η λειτουργία υπαίθριων οργανωμένων αγορών επιτρέπεται σε υπαίθριους χώρους που ορίζονται με απόφαση της αρμόδιας αρχής, και στους οποίους υπάρχει ελεύθερη και εύκολη πρόσβαση για το κοινό, περιλαμβανόμενων των ατόμων με αναπηρία, και ιδίως σε οδούς, πλατείες, πάρκα και εξωτερικούς χώρους εκκλησιών. Οι υπαίθριοι χώροι του πρώτου εδαφίου μπορούν να είναι δημόσιοι ή μισθωμένοι από το Δημόσιο.*

*Η απόφαση ορισμού των χώρων λειτουργίας της παρ. 1 εκδίδεται μετά από γνώμη της αρμόδιας αστυνομικής αρχής σχετικά με τις επιπτώσεις στην κυκλοφορία πεζών και οχημάτων. Η γνώμη της αρμόδιας αστυνομικής αρχής υποβάλλεται εντός προθεσμίας τριάντα (30) ημερών αφότου ζητηθεί, και αν αυτή παρέλθει άπρακτη, η απόφαση του φορέα λειτουργίας μπορεί να εκδίδεται χωρίς αυτή.*

*Ο αρμόδιος φορέας λειτουργίας οφείλει να διασφαλίζει ότι, με τον ορισμό των χώρων λειτουργίας των υπαίθριων οργανωμένων αγορών, δεν εμποδίζεται η πρόσβαση σε σχολεία, νοσοκομεία, κέντρα υγείας, σταθμούς του αστικού και του προαστιακού σιδηρόδρομου, σταθμούς υπεραστικών λεωφορείων, αρχαιολογικούς χώρους, μουσεία, μνημεία, χώρους άσκησης θρησκευτικής λατρείας, αστυνομικούς, λιμενικούς και πυροσβεστικούς σταθμούς, εισόδους κατοικιών και καταστημάτων, ξενοδοχειακές μονάδες, καθώς και ότι δεν δυσχεραίνονται η λειτουργία των ανωτέρω και ο εφοδιασμός κάθε είδους καταστημάτων και ξενοδοχειακών επιχειρήσεων.*

*Την παρούσα εισήγηση συνοδεύει τοπογραφικό διάγραμμα της Υπ.Δόμησης Δήμου Λεβαδέων που απεικονίζει διάταξη 175 θέσεων -όσες και οι θέσεις της λαϊκής αγοράς από της οδού Γιαννούτσου που πρέπει άμεσα να μετακινηθεί- επί της οδού Ρούμελης στην Κοινότητα Λιβαδειάς, σε μήκος αυτής 311 μέτρων περίπου, μεταξύ των κάθετων σ΄ αυτή οδών Διστόμου και Χαιρωνείας.*

Η Επιτροπή Ποιότητας Ζωής αφού έλαβε υπόψη:

1. Τις διατάξεις των άρθρων 73 & 75 (όπως αντικαταστάθηκε με το άρθρο 77 του Ν. 4555/2018,(Πρόγραμμα ΚΛΕΙΣΘΕΝΗΣ,ΦΕΚ 133/Α/2018,στο οποίο προστέθηκε εδάφιο σύμφωνα με το άρθρο 2 του Ν.4623/2019 (ΦΕΚ 134//Α/2019) του Ν.3852/2010 (Πρόγραμμα ΚΑΛΛΙΚΡΑΤΗΣ,ΦΕΚ 87/Α/2010)
2. το άρθρο 10 της από 11/3/2020 Πράξης Νομοθετικού Περιεχομένου (ΦΕΚ 55/Α/2020)
3. Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου»  του Ν.4940/2022 (Α’ 112)
4. Την υπ’ αριθ. 374 εγκύκλιο του Υπ. Εσ. (ΑΔΑ ΨΜΓΓ46ΜΤΛ6-Φ75)
5. Το υπ. αριθ. 10775/24 - 6 - 2022 έγγραφο του Αυτοτελούς Τμήματος Τοπικής Οικονομικής Ανάπτυξης
6. Την υπ αριθ. /21.7.2022 απόφαση της Κοινότητας Λιβαδειάς
7. Την μεταξύ των μελών συζήτηση και την ψήφο όπως διατυπώθηκε από το κάθε μέλος.

**ΑΠΟΦΑΣΙΖΕΙ ΟΜΟΦΩΝΑ**

**Εισηγείται ΘΕΤΙΚΑ στο Δημοτικό Συμβούλιο για την προσωρινή μετακίνηση χώρου λειτουργίας λαϊκής αγοράς οδού Γιαννούτσου στη Λιβαδειά.**

Η παρούσα απόφαση πήρε αριθμό **34/2022**.

Ο ΠΡΟΕΔΡΟΣ ΤΗΣ Ε.ΠΟΙ.ΖΩ.

Ιωάννης Δ. Ταγκαλέγκας

Τα Μέλη

1) Πέτρος Αρκουμάνης ΠΙΣΤΟ ΑΠΟΣΠΑΣΜΑ

2) Ιωάννης Δήμου ΛΙΒΑΔΕΙΑ 26/7/2022

3) Χαράλαμπος Κατής Ο ΠΡΟΕΔΡΟΣ

4) Ιωάννα Νταντούμη

5) Δημήτριος Τόλιας

6) Ιωάννης Αποστόλου

ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣ ΛΕΒΑΔΕΩΝ